Diari Oficial de la Generalitat Valenciana


Sumari del DOGV 3082, del 19-09-1997 (1997/9910)

ResoluciÓ de 5 d'agost de 1997, de Ferrocarrils de la Generalitat Valenciana, per la qual es declara la innecessarietat de diversos immobles
--------------------------------------------------------------------------------------------------------------------------------------------

### Dades del document

Número de DOGV
:   3082

Data del DOGV
:   19-09-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/9910


Data del document
:   05-08-1997

Organisme emissor
:   Ferrocarrils de la Generalitat Valenciana

Tipus de document
:   Resolució

Resolució de 5 d'agost de 1997, de Ferrocarrils de la Generalitat Valenciana, per la qual es declara la innecessarietat de diversos immobles  
El Consell d'Administració de Ferrocarrils de la Generalitat Valenciana, fent ús de les facultats que li confereix el vigent estatut, aprovat per Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari dels immobles que a continuació es descriuen:  
1. Solar edificable al carrer d'Almassora número 2, entre els carrers del Poeta Bodria i del Pintor Vilar, de 1.873,76 metres quadrats, situat en el terme municipal de València.  
Té una superfície de 1.873,76 metres quadrats, i limita pel nord, amb el carrer del Pintor Vilar, amb façana de 13,50 metres; pel sud, amb el carrer del Poeta Bodria, amb façana d'11 metres; per l'est, amb els solars edificables confrontants compresos entre els carrers del Poeta Bodria i del Pintor Vilar, i per l'oest, amb el carrer d'Almassora, número 2, amb façana de 110 metres.  
2. Terrenys i edifici de l'antiga estació del Grau del Ferrocarril Grau-Ademuz, de 25.584 metres quadrats (alçada el 30 de gener de 1990), situats en el terme municipal de València.  
Terrenys i edifici de 25.584 metres quadrats de superfície, corresponents a l'àmbit de l'antiga estació del Grau; edifici de l'estació, feix de vies, zona d'andanes, accessos i eixides de viatgers, moll de mercaderies, baixador de les Arenes, nau de restauració de l'antic parc mòbil ferroviari (museu ferroviari), tot això tancat perimetralment. Es troben ubicats a València, al carrer del Doctor Marcos Sopena, 23 (edifici de l'estació), fins l'encreuament amb el carrer de la Mare de Déu del Sufragi (punt quilomètric 0/376, de la Línia 4, Ferrocarril Grau-Ademuz, alçada el 30 de gener de 1990). La Companyia de Ferrocarrils i Tramvies de València els va adquirir mitjançant expropiació.  
Limita pel nord amb el carrer de la Mare de Déu del Sufragi, en línia recta de 23,75 metres; pel sud, amb l'edifici de l'estació, façana al carrer del Doctor Marcos Sopena, número 23, en línia recta de 75 metres de longitud i 22,50 metres de xamfrà; per l'est, amb els edificis confrontants i els solars d'accés, que donen al carrer d'Eugènia Viñes, i per l'oest, amb el carrer de Montanejos, en línia de 372,5 metres, closes de tancament al mig.  
El temps transcorregut des de l'adquisició d'aquests immobles, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei de Règim Jurídic de les Administracions Públiques i del Procediment Administratiu Comú de 26 de novembre de 1992.  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant una instància adreçada a aquesta entitat al domicili de les oficines centrals, partida de Xirivelleta, s/n, de València (CP 46571), acompanyada de la documentació que acredite fefaentment l'expropiació origen del dret reversional, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes comptat a partir del dia de la publicació.  
València, 5 d'agost de 1997.- El director gerent: Jorge García Bernia.